अनन्या पांडे

अनन्या पांडे (जन्म:३० ऑक्टोबर १९९८) या हिंदी चित्रपटात काम करणाऱ्या भारतीय अभिनेत्री आहेत. त्या हिंदी चित्रपट अभिनेता चंकी पांडे यांच्या कन्या आहेत. त्यांनी २०१९ मध्ये 'स्टुडंट ऑफ द इयर-२' मध्ये काम करून हिंदी चित्रपट सृष्टीत पदार्पण केले. त्यानंतर त्याच वर्षी 'पती पत्नी और वो' मध्ये त्यांनी एक भूमिका केली. या कामगिरीमुळे त्यांना ६५ व्या फिल्मफेर पुरस्कारांमध्ये  फिल्मफेअर सर्वोत्तम महिला पदार्पण पुरस्कार मिळाला.

 प्रारंभिक जीवन	
पांडे यांचा जन्म ३० ऑक्टोबर १९९८ रोजी अभिनेता चंकी पांडे आणि भावना पांडे यांच्या घरी झाला. पांडे यांना रिसा पांडे नावाची बहीण आहे, तर त्यांचे आजोबा शरद पांडे आणि काका चिक्की पांडे आहेत. त्यांचा चुलत भाऊ मॉडेल अहान पांडे आहे. पांडे यांनी धीरूभाई अंबानी इंटरनॅशनल स्कूलमध्ये २०१७ पर्यंत शिक्षण घेतले. त्यांनी २०१७ मध्ये पॅरिस येथे व्हॅनिटी फेअरच्या 'Le Bal des debutantes' कार्यक्रमात भाग घेतला.

 अभिनयाची कारकीर्द	
पांडेने इ.स. २०१९ मध्ये, आपल्या किशोरवयीन काळात 'स्टुडंट ऑफ द इयर-२' या चित्रपटाद्वारे तिच्या अभिनयात पदार्पण केले. या चित्रपटात टायगर श्रॉफ आणि तारा सुतारिया सह-कलाकार होते आणि निर्मिती धर्मा प्रॉडक्शनची होती. Scroll.in साठी लिहिताना, नंदिनी रामनाथ यांनी असे म्हणले की पांडे यांनी या चित्रपटात आपल्या अभिनयाची चुणूक दाखवली. परंतु या चित्रपटाने बॉक्स ऑफिसवर साधारण कामगिरी केली. पांडेने पुढे 'पति पत्नी और वो' (२०१९) मध्ये अभिनय केला, जो १९७८ मधील त्याच नावाच्या एका चित्रपटाचा रिमेक होता. या नवीन चित्रपटात कार्तिक आर्यन आणि भूमी पेडणेकर यांनी भूमिका केल्या होत्या. यात पांडे ने एका सेक्रेटरीची भूमिका केली जी एका विवाहित पुरुषाशी प्रेमसंबंध ठेवते.  मूळ चित्रपटात रंजिता कौरने ही भूमिका साकारली होती. एनडीटीव्हीच्या सैबल चॅटर्जी यांनी "टपोऱ्या डोळ्यांची मुलगी जिने उत्तम प्रकारे कास्ट केले" असा उल्लेख केला. जागतिक स्तरावर या चित्रपटाने १.१५₹ अब्ज (१५US$ दशलक्ष) पर्यंत कमाई करून चांगले यश मिळवले. 'स्टुडंट ऑफ द इयर-२' आणि 'पति पत्नी और वो' या दोन्ही चित्रपटातील अभिनयासाठी पांडेला सर्वोत्कृष्ट महिला पदार्पणाचा फिल्मफेर पुरस्कार मिळाला.

पांडे यांनी २०२० च्या ऍक्शन फिल्म 'खाली पीली' मध्ये ईशान खट्टर सोबत काम केले. दीपिका पदुकोण आणि सिद्धांत चतुर्वेदी यांच्यासोबत ती शकुन बत्राच्या रोमँटिक ड्रामा, गेहराईया मध्ये दिसली होती, जो २०२२ मध्ये प्रदर्शित झाला होता. पुरी जगन्नाथ यांच्या बहुभाषिक चित्रपट 'लिगर' मध्ये पांडे विजय देवरकोंडासोबत काम करत आहे.

 इतर काम 
इ.स. २०१९ मध्ये, पांडे यांनी सोशल मीडिया वरील गुंडगिरीबद्दल जागरूकता निर्माण करण्यासाठी, नकारात्मकता रोखण्यासाठी आणि सकारात्मक समुदाय तयार करण्यासाठी So Positive नावाचा उपक्रम सुरू केला. २०१९ च्या 'इकॉनॉमिक टाइम्स अवॉर्ड्स'मध्ये, या प्रकल्पाला 'इनिशिएटिव्ह ऑफ द इयर' असे नाव देण्यात आले.

 मीडिया 
पांडे यांना टाइम्स ऑफ इंडियाच्या 'द टाइम्स मोस्ट डिझायरेबल वुमन'मध्ये २०१९ मध्ये ३७व्या क्रमांकावर तर २०२० मध्ये ३१व्या क्रमांकावर स्थान देण्यात आले.

 वाद 
अभिनेता शाहरुख खानचा मुलगा आर्यन खान याला २ ऑक्टोबर २०२१ रोजी ड्रग्जच्या छाप्यात अटक करण्यात आली होती. तपासादरम्यान पांडे आणि खान यांचे ड्रग्जबद्दलचे संभाषण जप्त करण्यात आले, त्यानंतर अंमली पदार्थ जप्ती प्रकरणाशी संबंधित अंमली पदार्थ नियंत्रण कक्ष म्हणजे नार्कोटिक्स कंट्रोल ब्युरो (NCB) ने तिची चौकशी केली.

 अभिनय सूची 
+वर्षशीर्षकभूमिकानोंदीसंदर्भ २०१९	 स्टुडंट ऑफ द इयर - 2	 श्रेया रंधवा	 सर्वोत्कृष्ट महिला पदार्पणासाठी फिल्मफेर पुरस्कार पती पत्नी और वो	तपस्या सिंग	 सर्वोत्कृष्ट महिला पदार्पणासाठी फिल्मफेर पुरस्कार	 २०२०	 खाली पिली	 पूजा शर्मा		  २०२२	 गेहराईया	 टिया खन्ना	 	  लिगर 	 	 हिंदी	  २०२३ रॉकी और राणी की प्रेम कहाणी  - पाहुणे  कलाकार ड्रिमगर्ल २ परी श्रीवास्तवखो गए हम कहां आहनानिर्माणाधिनकंट्रोल   निर्माणाधिन  २०२४शंकरा   - निर्माणाधिन 

 वेब सिरीज 
+वर्षशीर्षकभूमिकानोंदीसंदर्भ२०२१ स्टार वि फूड (सीझन 2)	 स्वतः	 भाग ३	 

 संगीत व्हिडिओ 
 वर्ष शीर्षक गायक संगीतकार नोंदीसंदर्भ  २०२०	 "कुडी नू नचने दे"	 विशाल ददलानी , सचिन-जिगर	 सचिन-जिगर, तनिष्क बागची	 'आंग्रेजी मेडियम' साठीचे प्रमोशनल गाणे	 

 पुरस्कार आणि नामांकने 
+ वर्ष पुरस्कारश्रेणीनामांकनपरिणाम२०१९ २६वा स्क्रीन पुरस्कार बेस्ट फिमेल डेब्युट स्टूडेंट ऑफ द इअर २फ्रेश फेस ऑफ द इअर  -- २०२० ६५वा फिल्म फेर पुरस्कार बेस्ट फिमेल डेब्युटस्टूडेंट ऑफ द इअर २ & पती पत्नी और वो २०२०झी सिने अवाॅर्डसबेस्ट फिमेल डेब्युटस्टूडेंट ऑफ द इअर २ बेस्ट सपोर्टिंग ॲक्ट्रेस  पती पत्नी और वो   २०२० २१ वा आयफा पुरस्कार स्टार डेब्युट ऑफ द इतर - फिमेल‌स्टूडेंट ऑफ द इअर २२०२१ लोकमत स्टायलिश अवाॅर्ड  बेस्ट स्टायलिश ग्लॅमरस अवॉर्ड --२०२२ मोस्ट  स्टायलिश जन झी स्टार  -- इंडियन दूरचित्रवाणी अकॅडमी अवॉर्डबेस्ट डेब्युटंट ॲक्ट्रेस ऑफ  द इअर गहराईया २०२४बॉलिवूड हंगामा स्टाईल आयकॉन स्टायलिश ॲक्टर पीपल्स चॉईस (फिमेल) --पिंकविला स्टाईल आयकॉन अवॉर्ड मोस्ट ग्लॅमरस अवॉर्ड  --

 संदर्भ 

वर्ग:हिंदी चित्रपट अभिनेत्री
वर्ग:स्त्री चरित्रलेख